als_Latn dik_Latn sag_Latn
27.05.2008, - E Martë
Ministri Enver Hoxhaj mori pjesë në përurimin e serës bujqësore në shkollën e mesme 'Abdyl Frashëri' në Prishtinë
Organizata jo qeveritare Swiss Contact është donator i kësaj sere, ndërsa shuma e donacionit është rreth 80 mijë euro
Në ceremoninë e sotme të përurimit të serës bujqësore në shkollën e mesme bujqësore “Avdyl Frashëri” morën pjesë: ministri Enver Hoxhaj, ministri Idriz Vehapi, drejtori i Zyrës Zvicerane për bashkëpunim në Prishtinë, z. Samuel Wealty, menaxheri i projektit për përkrahje të arsimit dhe aftësimit profesional në OJQ “Swiss Contact”, z. Peter Porten, drejtori i Drejtoratit për Arsim dhe Kulturë, z. Agim Gashi, drejtori i shkollës së mesme bujqësore “Avdyl Gashi”, z.Nexhmi Leci si dhe drejtorë të shkollave profesionale dhe përfaqësues të tjerë të organizatave të ndryshme.
Ministri Enver Hoxhaj në fjalën e tij, pasi i përshëndeti të pranishmit dhe falënderoi organizatën Swiss Contact për investimin që kanë bërë në këtë shkollë, theksoi se ekonomia është e barabartë me edukimin dhe anasjelltas. Fusha e arsimit profesional, tha ministri Hoxhaj, do të jetë prioritet i vitit 2009, ndërsa Qeveria e Kosovës është e interesuar ta mbështesë këtë shkollë por edhe arsimin dhe aftësimin profesional në përgjithësi. Në konferencën e donatorëve, ne si Qeveri do të dalim me një projekt konkret për arsimin profesional, tha ministri Hoxhaj në vazhdim.
Samuel Wealty, drejtor i Zyrës zvicerane për bashkëpunim në Kosovë, theksoi se kjo serë është rezultat i dy projekteve tona të mëdha për zhvillimin e ekonomisë. Njëri projekt është për hortikulturën dhe tjetri për arsimin profesional, tha z. Wealty. Ai falënderoi më tutje MASHT për bashkëpunim dhe Organizatën Swiss Contact që ka bërë një punë shumë të mirë gjatë këtyre viteve.
Drejtori i shkollës së mesme bujqësore “Abdyl Frashëri”, z.Nexhmi Leci dha të dhëna për historikun e kësaj shkollës. Kjo shkollë, sipas zotit Leci, është themeluar më 4 dhjetor të vitit 1946 dhe ishte shkolla e parë bujqësore në Kosovë dhe një prej shkollave të para të Prishtinës. Ai më tutje falënderoi Qeverinë zvicerane dhe organizatën Swiss Contact për ngritjen e kësaj sere moderne e cila mund të shfrytëzohet gjatë tërë vitit. Sera bujqësore, tha në vazhdim z. Leci është e pajisur me ngrohje qendrore dhe me të gjitha stabilimentet e tjera të nevojshme. Ajo do t’i mundësojë një numri të madh të nxënësve të profileve të ndryshme, që të realizojnë praktikën profesionale, por edhe do të jetë qendër trajnuese për të interesuarit e tjerë të cilët dëshirojnë të aftësohen në këtë veprimtari.
Në këtë solemnitet fjalë rasti mbajtën edhe Ministri i Bujqësisë, Pylltarisë dhe Zhvillimit Rural, z. Idriz Vehapi, menaxheri i projektit për përkrahje të arsimit dhe aftësimit profesional në OJQ “Swiss Contact”, z. Peter Porten dhe drejtori i Drejtoratit për Arsim dhe Kulturë, z. Agim Gashi.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn